हेनरिख मिख्तिरियानको राष्ट्र आर्मेनिया पनि आगामी विश्वकपमा छनोट हुन सकेन । इङ्लिस क्लब म्यानचेस्टर युनाइटेडबाट व्यावसायिक फुटबल खेल्ने मिख्तिरियानलाई प्रिमियर लिगकै उत्कृष्ट रचनात्मक मिडफिल्डर मानिन्छन् । यो सिजन म्यानचेस्टर युनाइटेडका लागि सर्वाधिक गोलको अवसर उनै मिख्तिरियानले निकालेका छन् । यद्यपि यसपटक उनको टोली आर्मेनियाले छनोट चरण पार गर्न नसक्दा उनको विश्वकप खेल्ने सपना समाप्त भएको छ ।
